రాష్ట్ర ప్రభుత్వ ఆర్థిక పరిస్థితి దయనీయంగా ఉన్నట్లు నిత్యం పత్రికలలో వార్తలు వస్తున్నాయి. ప్రభుత్వ రుణభారం పెరిగి, ప్రజలపై పరోక్షంగా మరింత భారం మోపుతున్నారు. పోలవరం ప్రాజెక్టుతో సహా రాష్ట్రంలో నెలకొల్పవలసిన అనేక కేంద్ర ప్రభుత్వ సంస్థలకు నిధుల విడుదలలో అనవసర, అంతులేని జాప్యం రాష్ట్ర ప్రజలను అసహనానికి గురిచేస్తున్నది. విభజన చట్టం మేరకు ఇంకా అనేక హామీలను నెరవేర్చవలసి ఉన్నా, కేంద్రం నిమ్మకు నీరెత్తినట్లు వ్యవహరించటంపై ప్రజలు పూర్తిగా అసంతృప్తితో ఉన్నారు. కేంద్ర బడ్జెట్లో నిధులు కేటాయించిన ప్రాజెక్టులకు సైతం కేంద్ర అధికారులు మోకాలడ్డటం అసమంజసం, అభ్యంతరకరం కూడా! ఈ నేపథ్యంలో మన పార్లమెంట్ సభ్యులు పార్టీలకతీతంగా కేంద్రంపై పార్లమెంట్లో, బయట కూడా ఒత్తిడి పెంచాలి. అలాగే మన రాష్ట్ర బీజేపీ నేతలు రాష్ట్రానికి రావలసిన నిధులపై కేంద్రం వద్ద తమ పరపతిని వినియోగించి ప్రాజెక్టులు సత్వరం పూర్తయ్యేలా కృషి చెయ్యాలి. ఇందులో రెండు అభిప్రాయాలకు తావులేదు.జి. రామకృష్ణ, ఏలూరు
rashtra prabhutva aardhika paristhiti dayaneeyamgaa unnatlu nityam patrikalalo vaartalu vastunnaayi. prabhutva runabhaaram perigi, prajalapai parokshamgaa marinta bharam moputunnaru. polavaram praajektuto sahaa rashtramlo nelakolpavalasina aneka kendra prabhutva samsthalaku nidhula vidudalalo anavasara, antuleni jaapyam rashtra prajalanu asahanaaniki gurichestunnadi. vibhajana chattam meraku inka aneka haameelanu neraverchavalasi unna, kendram nimmaku neerettinatlu vyavaharinchatampai prajalu puurtigaa asantruptito unnaaru. kendra badjetlo nidhulu ketayinchina praajektulaku saitam kendra adhikaarulu mokaladdatam asamanjasam, abhyantarakaram kuudaa! ee nepathyamlo mana parlament sabhyulu paartiilakatiitamgaa kendrampai paarlamentlo, bayata kuudaa ottidi penchaali. alaage mana rashtra bgfa nethalu rashtraniki raavalasina nidhulapai kendram vadda tama parapatini viniyoginchi praajektulu satvaram puurtayyeelaa krushi cheyyali. indulo rendu abhipraayaalaku taavuledu.ji. ramakrishna, eluru